
Nr.27/064/30 mai 2003
R A P O R T

asupra propunerii legislative pentru modificarea alineatului (1) al articolului 2 din Legea nr.49/1991 privind acordarea de indemnizaţii şi sporuri invalizilor, veteranilor şi văduvelor de război

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu propunerea legislativă pentru modificarea alineatului (1) al articolului 2 din Legea nr.49/1991 privind acordarea de indemnizaţii şi sporuri invalizilor, veteranilor şi văduvelor de război, trimisă comisiei cu adresa nr.662 din 25 februarie 2003.


La întocmirea prezentului raport, Comisia a avut în vedere avizul primit de la Consiliul Legislativ, punctul de vedere al Guvernului, precum şi avizele de la următoarele comisii:

1. Comisia pentru drepturile omului, culte şi problemele minorităţilor naţionale
2. Comisia pentru buget, finanţe şi bănci.
Comisia a fost sesizată cu dezbaterea şi avizarea propunerii legislative mai sus menţionată în procedură obişnuită.

Propunerea legislativă face parte din categoria legilor ordinare, conform prevederilor constituţionale.

Propunerea legislativă are ca obiect de reglementare modificarea alin.(1) al art.2 din Legea nr.49/1991 privind acordarea de indemnizaţii şi sporuri invalizilor, veteranilor şi văduvelor de război, astfel încât să se majoreze sporul pentru fiecare lună de participare la război ce depăşeşte un an calendaristic, de la 3.000 lei la 15.000 lei.
Comisia propune Plenului aprobarea propunerii legislative pentru a se îmbunătăţi prevederile Legii nr.49/1991.


La dezbaterea acestei propuneri legislative a participat ca invitat d-na Georgeta Jugănaru – director general adjunct în cadrul Ministerului Muncii şi Solidarităţii Sociale.
La lucrările comisiei au fost prezenţi 14 deputaţi, din totalul de 20 membri ai comisiei.

În urma dezbaterii propunerii legislative în şedinţa din data de 28 mai 2003, Comisia propune adoptarea acesteia cu următoarele modificări:
I. Amendamente admise

În urma dezbaterii, Comisia propune adoptarea propunerii legislative cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor

	0
	1
	2
	3

	1
	Articol unic. – Alineatul (1) al articolului 2 din Legea nr.49/1991 privind acordarea de indemnizaţii şi sporuri invalizilor, veteranilor şi văduvelor de război, publicată în Monitorul Oficial al României, Partea I, nr.162 din 1 august 1991, cu modificările şi completările ulterioare, se modifică şi va avea următorul cuprins:
“(1) Invalizii, precum şi veteranii de război primesc, pe lângă indemnizaţiile prevăzute la art.1 şi un spor de câte 30.000 lei lunar pentru primul an de participare la război, indiferent de durata participării, la care se adaugă câte 15.000 lei pentru fiecare lună de participare la război ce depăşeşte un an calendaristic.”
	Se propune ca articolul unic să devină Art.I.
	Pentru respectarea normelor de tehnică legislativă.

	2
	__
	Se propune introducerea după art.I a unui text nou, ca art.II, după cum urmează: 

“Art.II. – Prezenta lege intră în vigoare la 1 ianuarie 2004.”

Autor: deputat Smaranda Dobrescu
	Din raţiuni de ordin financiar bugetar.


Comisia a aprobat prezentul raport cu unanimitate de voturi.
PREŞEDINTE,





SECRETAR,

Smaranda DOBRESCU




Ion MÎNZÎNĂ 

Întocmit, 

Expert Monica Rallu CURTA

